Source: https://www.slov-lex.sk/pravne-predpisy/SK/ZZ/2016/134/
Timestamp: 2020-08-09 20:38:10+00:00
Document Index: 7413640

Matched Legal Cases: ['§ 6', '§ 16', '§ 8', '§ 10', '§ 10', '§ 16', '§ 16', '§ 1', '§ 45', '§ 50', '§ 60', '§ 4', '§ 38', '§ 8', '§ 42', '§ 16', '§ 42', '§ 2', '§ 4', '§ 4', '§ 18', '§ 2', '§ 1', '§ 2', '§ 3', '§ 4', '§ 5', '§ 6', '§ 7', '§ 8', '§ 9', '§ 10', '§ 11']

134/2016 Z.z. - Vyhláška Národného bezpečnostného ú... - SLOV-LEX
134/2016 Z.z.
134/2016 Z. z.
Časová verzia predpisu účinná od 01.04.2016
Národného bezpečnostného úradu
z 23. marca 2016
o personálnej bezpečnosti
Národný bezpečnostný úrad (ďalej len „úrad“) podľa § 6 ods. 10 zákona č. 215/2004 Z. z. o ochrane utajovaných skutočností a o zmene a doplnení niektorých zákonov (ďalej len „zákon“) ustanovuje:
Podrobnosti o vykonávaní bezpečnostnej previerky I. stupňa
Ak majú podkladové materiály podľa § 16 ods. 1 písm. a) prvého až štvrtého bodu zákona nedostatky, navrhovaná osoba na oboznamovanie sa s utajovanými skutočnosťami (ďalej len „navrhovaná osoba“) sa vyzve, aby ich v určenej lehote odstránila.
Vyhodnotenie bezpečnostnej previerky I. stupňa obsahuje najmä
názov a sídlo orgánu verejnej moci alebo názov a sídlo právnickej osoby, alebo meno a miesto podnikania fyzickej osoby – podnikateľa,
identifikačné údaje navrhovanej osoby v rozsahu
pracovné zaradenie alebo funkciu podľa § 8 ods. 2 písm. d) zákona,
skutočnosti dôležité na vznik oprávnenia na oboznamovanie sa s utajovanými skutočnosťami podľa § 10 ods. 1 zákona,
záver o splnení predpokladov alebo nesplnení predpokladov na vznik oprávnenia na oboznamovanie sa s utajovanými skutočnosťami podľa § 10 ods. 1 zákona,
meno, priezvisko a podpis osoby, ktorá vyhodnotenie vykonala.
Vzor osobného dotazníka osoby podľa prílohy č. 2 zákona a písomného súhlasu s oprávnením oboznamovať sa s utajovanými skutočnosťami a s vykonaním bezpečnostnej previerky podľa § 16 ods. 1 písm. a) štvrtého bodu zákona úrad zverejní na svojom webovom sídle.
Podrobnosti o postupe pri zabezpečovaní bezpečnostnej previerky II., III. alebo IV. stupňa
Na postup pri odstraňovaní nedostatkov podkladových materiálov a na vyhodnotenie podkladových materiálov podľa § 16 ods. 1 písm. a) prvého až piateho bodu zákona sa primerane použije § 1 ods. 1 a 2.
Žiadosť o vykonanie bezpečnostnej previerky navrhovanej osoby II., III. alebo IV. stupňa (ďalej len „žiadosť“) nemožno podať, ak žiadateľ, ktorý je podnikateľom podľa osobitného predpisu1) (ďalej len „podnikateľ“), zároveň nepožiadal o vykonanie bezpečnostnej previerky podnikateľa podľa § 45 ods. 2 zákona alebo nie je držiteľom platného potvrdenia o priemyselnej bezpečnosti podľa § 50 ods. 1 zákona.
Žiadosť nemožno podať, ak úrad už vykonáva bezpečnostnú previerku II., III. alebo IV. stupňa navrhovanej osoby a táto bezpečnostná previerka ešte nebola právoplatne ukončená alebo zastavená.
Vzor bezpečnostného dotazníka osoby podľa prílohy č. 3 zákona a vzor žiadosti úrad zverejní na svojom webovom sídle.
Určenie oboznamovať sa s utajovanými skutočnosťami a jeho zánik
Nepodpísanie záznamu o zániku určenia oboznamovať sa s utajovanými skutočnosťami (ďalej len „záznam o zániku určenia“), vrátane dôvodov, sa uvedie v zázname o zániku určenia alebo sa k nemu pripojí.
Záznam o zániku určenia sa prikladá k dokumentu, ktorým vznikol alebo sa zmenil pracovnoprávny vzťah alebo obdobný pracovný vzťah vrátane služobného pomeru.
Vzor záznamu o určení oboznamovať sa s utajovanými skutočnosťami (ďalej len „záznam o určení“), záznamu o zániku určenia a vyhlásenia o mlčanlivosti úrad zverejní na svojom webovom sídle.
Osvedčenie úradu na oboznamovanie sa s utajovanými skutočnosťami (ďalej len „osvedčenie“) obsahuje
názov a sídlo úradu,
číslo osvedčenia,
najvyšší stupeň utajenia utajovaných skutočností, s ktorými sa môže držiteľ osvedčenia oboznamovať,
identifikáciu osvedčenia, ktoré sa nahrádza, ak ide o postup podľa odseku 3,
dátum vydania osvedčenia,
dátum začiatku a skončenia platnosti osvedčenia,
podpis oprávneného zástupcu úradu a odtlačok úradnej pečiatky úradu, ak sa osvedčenie nevyhotovuje výlučne elektronickými prostriedkami podľa osobitných predpisov.2)
Údaje v osvedčení sa uvádzajú v slovenskom jazyku, anglickom jazyku a vo francúzskom jazyku.
Ak dôjde k strate, krádeži, poškodeniu platného osvedčenia alebo k zmene údajov podľa odseku 1 písm. c) prvého bodu, úrad na základe písomnej žiadosti jeho držiteľa vydá nové osvedčenie, ktoré nahrádza pôvodné osvedčenie, s dobou platnosti, na akú bolo vydané pôvodné osvedčenie. Ak ide o žiadosť o vydanie osvedčenia z dôvodu poškodenia osvedčenia alebo zmeny údajov podľa odseku 1 písm. c) prvého bodu, k žiadosti sa pripojí poškodené osvedčenie alebo osvedčenie s neaktuálnymi údajmi.
Vydanie osvedčenia podľa odseku 3 sa bezodkladne oznamuje v štátnom orgáne štatutárnemu orgánu, v obci starostovi, vo vyššom územnom celku predsedovi a v inej právnickej osobe štatutárnemu orgánu (ďalej len „vedúci“).
Na základe žiadosti vedúceho úrad overí platnosť osvedčenia.
Podrobnosti o vydávaní certifikátu o bezpečnostnej previerke
Certifikát o bezpečnostnej previerke fyzickej osoby podľa § 60 ods. 7 zákona (ďalej len „certifikát“) obsahuje
označenie úradu,
číslo certifikátu,
identifikačné údaje fyzickej osoby v rozsahu
dátum narodenia,
miesto narodenia,
štátne občianstvo,
najvyšší stupeň utajenia utajovaných skutočností Európskej únie, Organizácie Severoatlantickej zmluvy alebo cudzej moci, ku ktorým môže mať jeho držiteľ prístup a príslušné ustanovenia právneho predpisu Európskej únie, Organizácie Severoatlantickej zmluvy alebo cudzej moci, podľa ktorého sa prístup fyzickej osobe k utajovaným skutočnostiam umožňuje,
identifikáciu certifikátu, ktorý sa nahrádza, ak ide o postup podľa odseku 3,
dátum vydania certifikátu,
dátum začiatku a skončenia platnosti certifikátu,
podpis oprávneného zástupcu úradu a odtlačok úradnej pečiatky úradu, ak sa certifikát nevyhotovuje výlučne elektronickými prostriedkami podľa osobitných predpisov,2)
kontaktné údaje úradu v rozsahu telefónne číslo, e-mail, fax.
Údaje v certifikáte sa uvádzajú v slovenskom jazyku, anglickom jazyku a vo francúzskom jazyku.
Na vydanie nového certifikátu fyzickej osoby pri strate, krádeži alebo poškodení pôvodného certifikátu tejto osoby alebo pri zmene údajov podľa odseku 1 písm. c) prvého bodu, sa primerane vzťahujú ustanovenia § 4 ods. 3.
Ak medzinárodná zmluva, ktorou je Slovenská republika viazaná, neustanovuje inak,
certifikát sa vydáva najviac na dobu platnosti osvedčenia,
vedúci pred oboznamovaním sa fyzickej osoby s utajovanými skutočnosťami zabezpečí poučenie o povinnostiach na ochranu utajovaných skutočností podľa zákona a podľa predpisov Európskej únie, Organizácie Severoatlantickej zmluvy alebo cudzej moci.
Vzor žiadosti o vydanie certifikátu úrad zverejní na svojom webovom sídle.
Ustanovenia odsekov 1 až 5 sa primerane vzťahujú aj na vydanie certifikátu podnikateľa o priemyselnej bezpečnosti.
Oznamovanie zmien oprávnenou osobou
Pri oznamovaní zmien podľa § 38 písm. d) zákona sa predkladá k nahliadnutiu aj verejná listina osvedčujúca oznamované zmeny.
Evidencie a zoznamy
Zoznam funkcií podľa § 8 ods. 2 písm. d) zákona obsahuje najmä
funkciu,
stupeň utajenia.
Evidencia oprávnených osôb podľa § 42 ods. 2 zákona pre stupeň utajenia Vyhradené a osôb, ktorým toto oprávnenie zaniklo obsahuje
podkladové materiály podľa § 16 ods. 1 písm. a) prvého až štvrtého bodu zákona,
vyhodnotenie bezpečnostnej previerky I. stupňa, ak nejde o osobu, ktorá je držiteľom platného osvedčenia,
kópiu záznamu o určení a kópiu vyhlásenia o mlčanlivosti,
kópiu záznamu o zániku určenia,
ďalšie skutočnosti oznámené na základe zákona.
Zoznam oprávnených osôb podľa § 42 ods. 2 zákona pre stupeň utajenia Prísne tajné, Tajné a Dôverné a zoznam osôb, ktorým toto oprávnenie zaniklo obsahuje
základné identifikačné údaje oprávnenej osoby v rozsahu
dátum vydania, číslo osvedčenia a stupeň utajenia,
dátum vykonania určenia,
dátum zániku určenia.
Evidencie a zoznamy podľa odsekov 1 až 3 musia zodpovedať aktuálnemu stavu.
Ak sa v § 2 ods. 3, § 4 ods. 1 uvádzacej vete a písm. a) a h), § 4 ods. 3 uvádza úrad, rozumie sa tým Slovenská informačná služba, Vojenské spravodajstvo a Policajný zbor vo vzťahu k osobám, u ktorých sa vykonáva bezpečnostná previerka podľa § 18 ods. 1 až 4 zákona.
Osvedčenie vydané do 31. marca 2016 je osvedčením podľa tejto vyhlášky.
Certifikát vydaný do 31. marca 2016 je certifikátom podľa tejto vyhlášky.
Záznam o určení a vyhlásenie o mlčanlivosti vyhotovené do 31. marca 2016 je záznamom o určení a vyhlásením o mlčanlivosti podľa tejto vyhlášky.
Záznam o zániku určenia vyhotovený do 31. marca 2016 je záznamom o zániku určenia podľa tejto vyhlášky.
Vedenie evidencií a zoznamov podľa doterajších predpisov sa musí zosúladiť s podmienkami podľa tejto vyhlášky najneskôr do 31. decembra 2016.
Zrušuje sa vyhláška Národného bezpečnostného úradu č. 331/2004 Z. z. o personálnej bezpečnosti a o skúške bezpečnostného zamestnanca.
Táto vyhláška nadobúda účinnosť 1. apríla 2016.
Jozef Magala v. r.
§ 2 Obchodného zákonníka v znení neskorších predpisov.
Napríklad zákon č. 215/2002 Z. z. o elektronickom podpise a o zmene a doplnení niektorých zákonov v znení neskorších predpisov, zákon č. 275/2006 Z. z. o informačných systémoch verejnej správy a o zmene a doplnení niektorých zákonov v znení neskorších predpisov.
§ 1 Podrobnosti o vykonávaní bezpečnostnej previerky I. stupňa
§ 2 Podrobnosti o postupe pri zabezpečovaní bezpečnostnej previerky II., III. alebo IV. stupňa
§ 3 Určenie oboznamovať sa s utajovanými skutočnosťami a jeho zánik
§ 4 Osvedčenie
§ 5 Podrobnosti o vydávaní certifikátu o bezpečnostnej previerke
§ 6 Oznamovanie zmien oprávnenou osobou
§ 7 Evidencie a zoznamy
§ 8 Spoločné ustanovenie
§ 9 Prechodné ustanovenia
§ 10 Zrušovacie ustanovenie
§ 11 Účinnosť
215/2004 Z. z. Zákon o ochrane utajovaných skutočností a o zmene a doplnení niektorých zákonov
331/2004 Z. z. Vyhláška Národného bezpečnostného úradu o personálnej bezpečnosti a o skúške bezpečnostného zamestnanca
Číslo: 134/2016 Z. z.
Názov: Vyhláška Národného bezpečnostného úradu o personálnej bezpečnosti
Dátum schválenia: 23.03.2016
Dátum vyhlásenia: 31.03.2016
Dátum účinnosti od: 01.04.2016
Autor: Národný bezpečnostný úrad
2. 01.04.2016 -